ועדת הכלכלה, כנסת 23, פרוטוקול מספר 113, 2020-11-11 10:00

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת הכלכלה של הכנסת בנושא: הצעת חוק תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 3), התשפ"א–2020.

יעקב מרגי: רננה, את רוצה לספר לנו מה זה?

רננה שחר: כן.

רננה שחר: בוקר טוב.

יעקב מרגי: בוקר אור.

רננה שחר: מדובר בתקנות להפעלת שדות תעופה וטיסות להובלת נוסעים בשכר בעת הקורונה, לפי חוק הקורונה, כל פעם ל-28 יום.

רננה שחר: כל מה שאנחנו מבקשים מהוועדה הוא להאריך אותן לתקופה מקסימלית נוספת של עוד 28 ימים נוספים.

רננה שחר: אדוני רוצה שאני גם אסביר מה יש בתקנות או שאין צורך?

יעקב מרגי: על רגל אחת.

יעקב מרגי: אבל לפני כן, למה 28 יום?

יעקב מרגי: הרי אנחנו יודעים שזה ייקח יותר זמן.

איתי עצמון: כי זה מה שהחוק מאשר.

יעקב מרגי: החוק הראשי.

איתי עצמון: כן.

איתי עצמון: החוק הראשי.

יעקב מרגי: לא.

יעקב מרגי: אני שואל למה קבעו מלכתחילה 28 ימים.

רננה שחר: כדי לאפשר בקרה של הכנסת, אני מניחה, וגם בקרה של הממשלה על הצורך בתקנות.

רננה שחר: בסך הכול, אלה כן תקנות מגבילות.

יעקב מרגי: אוקיי.

יעקב מרגי: את רוצה להסביר על רגל אחת, רק להזכיר מה אנחנו מאריכים?

יעקב מרגי: אישרנו אותן.

יעקב מרגי: אנחנו רק מאריכים אותן עכשיו.

איתי עצמון: נכון.

רננה שחר: אנחנו רק מאריכים אותן.

רננה שחר: הוא מחולק לשני פרקים באופן כללי.

רננה שחר: פרק אחד על מפעיל שדה התעופה, והפרק השני על המפעיל האווירי.

רננה שחר: מפעיל שדה תעופה באופן כללי צריך לקיים בקרה על הכניסה של אנשים לטרמינל, לבדוק שיש להם הצהרות בריאות, לבדוק שרק אנשים חיוניים נכנסים וכו', להדריך את עובדיו ולשמור על המרחק לפי התו הסגול.

רננה שחר: מפעיל אווירי יש לו קצת יותר דברים.

רננה שחר: הוא גם צריך לעשות נהלים מה קורה אם בכלי הטייס יש אדם שחשוד כחולה קורונה, בין אם הוא איש צוות ובין אם הוא נוסע, להבטיח לאוורר את כלי הטייס לפני הנוסעים עולים.

רננה שחר: הליכי עליה והורדה מכלי הטייס שיבטיחו ריחוק חברתי.

רננה שחר: להצטייד בכלי הטייס במסכות עטופות בחומרי חיטוי ושקיות אשפה לפינוי פסולת של מסכות.

רננה שחר: דברים מהסוג הזה.

רננה שחר: מדובר בתקינה טכנית.

רננה שחר: זה באופן כללי.

רננה שחר: מבחינת הנוסע עצמו, יש כמה דברים שקשורים לנוסע עצמו.

רננה שחר: נוסע בטיסה בין-לאומית חייב להגיש הצהרת בריאות מקוונת לאתר משרד הבריאות שבה הוא מצהיר שהוא לא חולה.

יעקב מרגי: תודה.

יעקב מרגי: יש לאורחים שלנו התייחסויות?

יעקב מרגי: אם אין התייחסויות, נצביע.

איתי עצמון: צריך להקריא.

יעקב מרגי: בוודאי.

יעקב מרגי: נקריא ונצביע.

יעקב מרגי: יש התייחסויות?

יעקב מרגי: אין.

יעקב מרגי: אז נקריא.

רננה שחר: להקריא?

איתי עצמון: כן.

רננה שחר: אוקיי.

רננה שחר: "בתוקף סמכותה לפי סעיפים 4 ו-12 לחוק סמכויות מיוחדות להתמודדות עם נגיף הקורונה החדש (הוראת שעה), התש״ף–2020, ובאישור ועדת הכלכלה של הכנסת" – המשפט אחרי זה יימחק – "מתקינה הממשלה תקנות אלה:

יעקב מרגי: ואחרי שהקראנו יש הערות?

יעקב מרגי: גם כשאני נדיב הם לא מנצלים את זה.

יעקב מרגי: אוקיי.

יעקב מרגי: אז אנחנו נצביע.

יעקב מרגי: מי בעד אישור התקנות?

יעקב מרגי: אושרה.

יעקב מרגי: אין מתנגדים.

יעקב מרגי: אין נמנעים.

יעקב מרגי: הארכת התקנות אושרה.

יעקב מרגי: הישיבה נעולה ונפגש בעוד כמה דקות.

יעקב מרגי: 10:15 מתחדשת הישיבה.

רננה שחר: תודה רבה.